AH วิ่งแรง 5% โบรกอัพเป้าใหม่ 36 บ. พร้อมปรับกำไรปี 65-66 เพิ่ม
AH วิ่งแรง 5% ราคาแตะ 28 บ. โบรกอัพเป้าใหม่ 36 บ. จากเดิม 34 บ. พร้อมปรับกำไรปี 65-66 เพิ่ม รับแนวโมยอดขายตัวแกร่ง-กำไรอัตราแลกเปลี่ยนสูงขึ้น
AH วิ่งแรง 5% ราคาแตะ 28 บ. โบรกอัพเป้าใหม่ 36 บ. จากเดิม 34 บ. พร้อมปรับกำไรปี 65-66 เพิ่ม
8 ก.ย. 2565

ผู้สื่อข่าวรายงานว่า วันนี้ (8 ก.ย.65) ราคาหุ้น บริษัท อาปิโก ไฮเทค จำกัด (มหาชน) หรือ AH ล่าสุด ณ เวลา 15:31 น. อยู่ที่ระดับ 28 บาท บวก 1 บาท หรือ 5.66% สูงสุดที่ระดับ 28.25 บาท ต่ำสุดที่ระดับ 26.50 บาท ด้วยมูลค่าซื้อขาย 1174.53 ล้านบาท

ทั้งนี้บล.กรุงศรี ระบุในบทวิเคราะห์ (6 ก.ย.65) คาดว่าผลประกอบการในไตรมาส 3/65 จะดีขึ้นทั้งเมื่อเทียบจากปีก่อน และเมื่อเทียบจากไตรมาสก่อน เนื่องจาก (1) ฐานกําไรที่ต่ำในไตรมาส 3/64 และ (2) อัตราการใช้กําลังการผลิตเพิ่มขึ้น โดยยังคงมองบวกกับแนวโน้มในปี 2565 เนื่องจาก (1) อุปสงค์กําลังฟื้นตัวขึ้น (2) มีคำสั่งซื้อใหม่เพิ่มเข้ามาจากรถกระบะรุ่นใหม่ล่าสุด และ(3) สถานการณ์ขาดแคลน chip คลี่คลายลงไปแล้ว ปรับเพิ่มราคาเป้าหมายเป็น 36 บาท (จากเดิมที่ 34 บาท) หลังจากที่ปรับเพิ่มประมาณการกําไรขึ้นจากเดิม พร้อมคงคำแนะนำ “ซื้อ”
โดยได้ปรับเพิ่มประมาณการกําไรสุทธิปี 65 ขึ้นอีก 27% เป็น 1.5 พันล้านบาท และปี 66 ขึ้นอีก 16% เป็น 1.6 พันล้านบาท  หลังจาก (1) ปรับเพิ่มสมมติฐานอัตราการเติบโตของยอดขาย (2) ปรับลดสมมติฐานอัตราส่วนค่าใช้จ่าย SG&amp;A to sales และ (3) ใส่สมมติฐานกําไรจากอัตราแลกเปลี่ยน 120 ล้านบาทเข้ามาในประมาณการปีนี้